बैठक में शांति और सौहार्द के साथ होली मनाने की हुई अपील
लेस्लीगंज थाना में शांति समिति की बैठक करते प्रशिक्षु आईएएस।
लेस्लीगंज शांति समिति बैठक में उपस्थित लोग।
भास्कर न्यूज | लेस्लीगंज
प्रशिक्षुआईएएस सह लेस्लीगंज प्रभारी बीडीओ रोमीता रमैया ने सोमवार को लेस्लीगंज थाना में होली पर्व को लेकर शांति समिति की बैठक की। बैठक की अध्यक्षता तारकेश्वर पासवान ने की। संचालन बजरंगी प्रसाद ने किया। बैठक को संबोधित करते हुए प्रशिक्षु आईएएस रोमेटा रमैया ने कहा कि होली का त्योहार शांति और सौहार्द के साथ मने, इसके लिए पुलिस प्रशासन और आम जनता का तालमेल अनिवार्य है। उन्होंने कहा कि छोटे मोटे विवाद को ग्रामीण स्तर पर ही सुलझाने का प्रयास होनी चाहिए। मामला यदि नहीं संभले तो तुरंत थाना को सूचित करें। शांति के मामले में लेस्लीगंज मिसाल बने ऐसा सभी को मिलजुल कर करने की आवश्यकता है। वीडियो रविंद्र कुमार ने कहा की संवेदनशील इलाकों का सूचना थाना को दें। प्रशासन का काम तो जिम्मेवारी भरा है ही पर लोक स्तर पर आम लोगों का दायित्व भी काफी महत्वपूर्ण होता है। पुलिस निरीक्षक संजीव कुमार तिवारी ने कहा कि प्रशासन जनता मिलकर काम करती है तो कोई समस्या नहीं रहेगी। नशा में कुछ शरारती तत्व माहौल बिगाड़ने का प्रयास करते हैं उन पर नजर रखने की आवश्यकता है। थाना प्रभारी शिवनारायण कामत ने कहा कि होली के दिन पुलिस प्रशासन मुस्तैदी के साथ पेट्रोलिंग करेगी। नशापान पर अंकुश लगाने का थाना पूरी प्रयास करेगी। इसके लिए आम लोगों का सहयोग भी जरूरी है। उन्होंने अस्वस्थ किया की होली शांति और सौहार्द के साथ ही मनेगी। बैठक में आए अधिकांश लोगों ने होली में शांति को लेकर कई विचार रखे, जिसमें मुख्य रूप से शराब पर अंकुश लगाना, शरारती तत्वों पर नजर रखना एवं होली के दिन विशेष पुलिस पेट्रोलिंग का सुझाव लोगों ने दिया है। मौके पर कोर्ट खास मुखिया संतोष मिश्रा, लेस्लीगंज मुखिया धर्मेंद्र प्रसाद, पूर्णाडीह मुखिया गुड्डी देवी, जुरू मुखिया अरविंद राम, मोहीबुल्ला खलीफा, जगत नारायण सिंह, मिथलेश पासवान, गोपाल प्रसाद, जहेदुल्ला अंसारी, साबिर साईं, बसंत शुक्ला, अजय सिंह, मुन्ना सोनी, जोगेंद्र प्रसाद, संजय सोनी, उमाशंकर, कक्कु सिंह, प्रदीप सोनी सहित कई लोग शामिल थे।
hin_Deva hin_Deva bho_Deva bho_Deva hin_Deva